**Utah** je hokejový klub NHL sídliaci v Salt Lake City, štát Utah. Vznikol presťahovaním hráčskej súpisky z neaktívneho tímu Arizona Coyotes a svoju prvú sezónu odohrá v ročníku 2024-25. Utah bude účastníkom Centrálnej divízie v Západnej konferencií.

Klub ešte nebol pomenovaný, ale majiteľ mužstva potvrdil, že názov bude niesť meno štátu (Utah) a nie mesta (Salt Lake City), v ktorom bude hrať svoje domáce zápasy.

Hrávať bude na štadióne Delta Center, ktorý je domovským stánkom basketbalového klubu Utah Jazz, ale výstavba nového štadiónu, spôsobilejšieho pre ľadový hokej, je v pláne.

Dejiny klubu
------------

### Vznik (2024 - súčasnosť)

Diskusie o vstupe Salt Lake City na mapu NHL sa začali šíriť v júni 2023. V tom období sa majiteľom Arizony Coyotes nepodarilo vybaviť povolenie pre výstavbu nového hokejového štadióna v Tempe, a o klube bez domácej haly sa začalo špekulovať ako o kandidátovi na presťahovanie do iného mesta.

Ryan Smith, majiteľ klubu NBA Utah Jazz a spolumajiteľ futbalového tímu Real Salt Lake, mal dlhodobú ambíciu založiť hokejový klub a v januári 2024 podal oficiálnu žiadosť o vznik 33. účastníka NHL. Vedenie ligy síce nevyhovelo Smithovi s jeho prvotnou požiadavkou, ale dalo mu zelenú, aby vytvoril nový klub a prevzal súpisku Arizony Coyotes, ktorá si stále nedokázala nájsť trvalý domáci štadión a svoje zápasy hrávala na maličkom štadióne pre 5000 ľudí nachádzajúcom sa na univerzitnom kampuse.

V sérii komplikovaných právnych úkonov liga NHL odkúpila Arizonu Coyotes od jej majiteľa Alexa Meruela za rovnú miliardu dolárov a s dvestomiliónovou prirážkou klub predala Ryanovi Smithovi. Nejedná sa však o klasické sťahovanie klubu, aké liga už niekoľkokrát zažila, kedy mužstvo zmení názov, miesto pôsobenia a prevezme štatistiky po pôvodnom tíme, ktorý zanikne. Vedenie NHL si vyhradilo právo, že Arizona Coyotes sa môže vrátiť medzi ligových účastníkov, pokiaľ do piatich vybuduje hokejový štadión. Z tohto dôvodu nový klub v Utahu neprevezme historické zápisy Coyotes.

Súpiska
-------

#### Brankári:

**39** Kanada Connor Ingram

**70** Česko Karel Vejmelka

#### Obrancovia:

**3 Kanada** Josh Brown

**4** Fínsko Juuso Välimäki

**5** USA Michael Kesselring

**33 Kanada** Travis Dermott

**50 Kanada** Sean Durzi

**52** Bielorusko Vladislav Koliačonok

**90** Švajčiarsko J. J. Moser

#### Útočníci:

**8 USA** Nick Schmaltz (A)

**9 USA** Clayton Keller (A)

**11 Kanada** Dylan Guenther

**15 Kanada** Alexander Kerfoot

**17 USA** Nick Bjugstad

**22 Kanada** Jack McBain

**29 Kanada** Barrett Hayton

**38 Kanada** Liam O'Brien

**53 Kanada** Michael Carcone

**63 Fínsko** Matias Maccelli

**67 Kanada** Lawson Crouse

**72 USA** Travis Boyd

**91 USA** Josh Doan

**92 USA** Logan Cooley

Referencie
----------


1. ↑   *Nový klub? Utah a niečo | NHL.com/sk* [online]. www.nhl.com, 2024-04-19, [cit. 2024-04-19]. Dostupné online.
2. ↑   *Rada guvernérov schválila nový tím v Utahu, Arizona bude neaktívna | NHL.com/sk* [online]. www.nhl.com, 2024-04-18, [cit. 2024-04-19]. Dostupné online.
3. ↑   *New NHL team will be called ‘Utah Something’ | NHL.com* [online]. www.nhl.com, 2024-04-18, [cit. 2024-04-19]. Dostupné online. (po anglicky)
4. ↑   *Salt Lake City Council begins process of discussing, reviewing plans for new downtown arena* [online]. FOX 13 News Utah (KSTU), 2024-04-16, [cit. 2024-04-19]. Dostupné online. (po anglicky)
5. ↑   *Arizona Coyotes to Salt Lake City? Relocation speculation swirls around NHL team in Utah* [online]. The Arizona Republic, [cit. 2024-04-19]. Dostupné online. (po anglicky)
6. ↑   *NHL Goes to Utah; Arizona Coyotes Now ‘Inactive Franchise’* [online]. Yardbarker, 2024-04-19, [cit. 2024-04-19]. Dostupné online. (po anglicky)